Һөйөклө бәйғәмбәребеҙ Мөхәммәт салләллааһу ғәләйһи вә сәлләмдең тыуған айы – Мәүлит шәриф тамамланды. Илебеҙ мәсет-мәҙрәсәләрендә, мәҙәниәт үҙәктәрендә байрам саралары ойошторолдо. Уларҙа бөтә ғаләмдең ғорурлығы булған, кешелек донъяһының иң бөйөк шәхесенең тормош юлына арналған вәғәздәр һөйләнде, мөнәжәттәр һәм сала­уаттар әйтелде. Бындай саралар өммәтебеҙ етәксеһен тәрәнерәк белергә ярҙам итә, уға ҡарата мөхәббәтте арттыра.